LIBER IX 



1 I. Animalium quae terrestria appellavimus ho- 

 minum quadam consortione degentia indicata 

 natura est. ex reliquis minimas esse volucres con- 

 venit. quamobrem prius aequorum amnium stag- 

 norumque dicentur. 



2 Sunt autem complura in his maiora etiam terrestri- 

 bus. causa evidens umoris luxuria. alia sors alitum 

 quibus vita pendentibus. in mari autem tam late 

 supino moUique ac fertili nutrimento, accipiente 

 causas genitales e sublimi semperque pariente natura, 

 pleraque etiam monstrifica reperiuntur perplexis et 

 in semet aliter atque aliter nunc flatu nunc fluctu 

 convolutis seminibus atque principiis, vera ut fiat 

 vulgi opinio quicquid nascatur in parte naturae ulla 

 et in mari esse, praeterque multa quae nusquam 



3 alibi. rerum quidem, non solum animaliimi, simu- 

 lacra inesse licet intellegere intuentibus uvam, 

 gladium, serram,^ cucumin vero et colore et odore 

 similem ; quo minus miremur equorum capita in 

 tam parvis emmere cocleis. 



^ Rackham : scrras, 

 164 



